Aseiniad ysgrifenedig sy’n gwerthuso’n feirniadol sut y gellir defnyddio asesu ar gyfer dysgu mewn cyfres o gyfleoedd dysgu i hybu cynnydd ar draws y meysydd dysgu a phrofiad a ddewiswyd.
Cyflwyniad
Er mwyn yr aseiniad yma mi fyddaf yn trafod am rhai o’r dulliau sydd ar gael i asesu ar gyfer dysgu. Mae yna lawer o ymchwil yn awgrymu fod asesu ar gyfer dysgu yn elfen hanfodol o bwysig wrth addysgu. Mae’n ffordd o roi gwybodaeth i’r athro/athrawes am ba mor effeithiol yw’r wers ar y pryd ac yn galluogi’r athro/athrawes i addasu’r wers yn fyw os mae angen. Fel mae’r adroddiad Gwella addysgu gan Estyn yn nodi, mae’r mwyafrif o athrawon yn llwyddo i ddefnyddio ystod o strategaethau addas i asesu ar gyfer dysgu erbyn hyn. Mae hyn yn ganlyniad o’r ymwybyddiaeth ddatblygol a'r disgwyliadau uwch o ddulliau addas. Yn yr adroddiad yma dwedai fod disgyblion y cyfnod sylfaen yn awr yn gallu adnabod meysydd i’w gwella a’u chryfderau yn dda yn eu gwaith unigol ac yng ngwaith disgyblion eraill gan ddefnyddio system raddio goleuadau traffig a thrwy adborth llafar (Estyn, 2018, t. 37).
Rydwyf i wedi cynnwys rhai strategaethau asesu ar gyfer dysgu wrth gynllunio tri chynllun gwers i ddosbarth o blant saith i wyth mlwydd oed (dosbarth blwyddyn tri). Gan fy mod i’n cynllunio ar gyfer dosbarth blwyddyn tri, mae hyn yn golygu fod disgyblion y dosbarth yng nghyfnod allweddol dau (7-11 oed) ac erbyn hyn bydd y plant yn cael gwersi Saesneg yn ychwanegol i’r hyn cawsant yng nghyfnod dysgu sylfaen (3-7 oed). Er hyn, mae rhai elfennau o gyfnod allweddol un yn y cynlluniau gwersi gan fod yn rhaid cymryd mewn i ystyriaeth y lefel mae’r plant yn gallu gwneud ac os mae’r gwersi’n rhy heriol bydd y plant yn drysu ac yn teimlo fel maent ar goll.
Mae’r cynlluniau gwersi wedi cael eu cynllunio o dan y thema'r Celtiaid. Rwyf wedi dewis y thema Celtiaid gan ei bod hi’n briodol i’r genedl Gymreig ac mae’r thema yma’n galluogi i ni gynllunio llawer o syniadau ac elfennau gwahanol o’r meysydd dysgu a phrofiad. Er enghraifft, mae yna ystod o adnoddau hanesyddol Celtiaid ar gael i arddangos i’r plant a thrip i Gastell Henllys, storiâu Celtaidd, mesur arfau fel cleddyfau ac ymarfer corff rhyfelwr Celtaidd. Mae’r thema’n galluogi i’r disgyblion ddysgu’n ymarferol y rhan fwyaf o’r amser sy’n cael ei gefnogi gan astudiaeth Vettraino, Linds a Downie lle roeddent wedi tynnu ar waith John Dewey a’r cysyniad o “learning-by-doing” (Vettraino a Linds a Downie, 2019, t. 1). Roeddent yn cyflwyno’u hastudiaeth adweithedd corfforedig (embodied reflexivity) ac yn fwy diweddar yn cael ei gymryd i ymdeimlad mwy cymdeithasol a datblygol o wybod ble mae’r disgybl yn ‘atgyrchu’ mewn profiadau a thrwyddynt fel ffyrdd o wybod (Vettraino a Linds a Downie, 2019, t. 1). Mae’n werth nodi hefyd fod y disgyblion yn ffocysu ar fesur yn y gwersi mathemateg ac felly mae rhai o’r gwersi wedi’u gysylltu gyda’r fframwaith trawsgwricwlaidd rhifedd.
Rwyf wedi cyfuno’r gwersi i dri maes dysgu a phrofiad sef gwyddoniaeth a thechnoleg, iechyd a lles a’r dyniaethau (Llywodraeth Cymru, dim dyddiad). Rydwyf i wedi dewis y meysydd dysgu yma oherwydd maent yn galluogi i’r disgyblion ddysgu’n fyw wrth hefyd gwneud cysylltiadau dysgu ar draws y cwricwlwm. Mae’r cynllun gwers gwyddoniaeth a thechnoleg yn galluogi’r disgyblion i goginio cawl sef un o’r prif fwydydd roeddent yn bwyta yn ystod oes y Celtiaid. Roeddent yn cael cyfle i ddilyn rysáit ac i ymarfer mesur y cynhwysion wrth hefyd cyffwrdd ac adolygu geirfa bwrpasol drwy ddarllen y cyfarwyddiadau a hefyd wrth drafod y cyfarwyddiadau cam wrth gam er enghraifft berfau gorchmynnol a geiriau amser. Mae’r wers sy’n dilyn y wers gwyddoniaeth a thechnoleg sef y wers iechyd a lles yn rhoi’r cyfle i ddisgyblion datblygu eu dealltwriaeth am ddiet cytbwys gan ysgrifennu rysáit i goginio cawl. Mae’r disgyblion wedi cael adnoddau fel y plât bwyta’n iach i archwilio’r cynhwysion wrth hefyd ymarfer y berfau gorchmynnol a’r geiriau amser roeddent wedi adolygu yn y wers flaenorol wrth goginio cawl. Gan adeiladu ar yr hyn mae’r disgyblion wedi cael y profiad i wneud yn ymarferol roeddent yn gallu ysgrifennu’r rysáit yn hyderus. Roedd y drydedd wers wedi’i gynllunio wrth edrych ar faes dysgu a phrofiad y dyniaethau er mwyn edrych ar wahaniaethau ffordd o fyw oes y Celtiaid a heddiw. Wrth edrych ar sut roedd y Celtiaid yn hela i fwyta a heddiw mae pobl yn mynd i siop i brynu bwyd, roedd y plant yn creu cleddyf ac yna’n mesur y cleddyf ac felly’n gwneud cysylltiadau ar draws y cwricwlwm. Gwelir y cynlluniau gwersi yn atodiadau un, dau a thri.
Adolygiad Llenyddiaeth
Beth yw asesiad ffurfiannol neu asesu ar gyfer dysgu? Mae yna bedwar elfen o asesu ar gyfer dysgu sef rhannu meini prawf gyda dysgwyr, ansawdd y cwestiynau/ansawdd y sgwrs, defnydd ac ansawdd adborth a hunanasesiad ac asesiadau cyfoedion. Nid yw asesiad ffurfiannol yn cael ei ddiffinio’n aml ac mae yn anaml iawn y canfyddir ei hystyr manwl cywir. Er hyn, mae erthygl gan Dylan Wiliam yn dweud “research studies on one aspect of the use of assessment to improve instruction were used as evidence supporting the efficacy of quite unrelated aspects” (Wiliam, 2011) ac felly er mwyn ymateb i hyn roedd llawer o awduron wedi dechrau defnyddio’r term ‘asesu ar gyfer dysgu’ yn hytrach na ‘asesiad ffurfiannol’. Mae Wiliam yn aml yn cael ei ystyried fel un o’r arbenigwyr mwyaf benllaw ar asesu ar gyfer dysgu ac mae’n pwysleisio’r defnydd ffurfiannol o asesu i lywio addysgu a gwella dysgu disgyblion. Yn ei lyfr ‘Embedded Formative Assessment’, dwedir fod pŵer gan asesu ar gyfer dysgu yn yr ystafell ddosbarth i wella’r dysgu gan y disgyblion yn gryf iawn, gyda thystiolaeth o bob cwr o'r byd yn dangos nid yn unig bod asesu ar gyfer dysgu yn gweithio’n dda yn yr ystafell ddosbarth, ond y gellir ei ddefnyddio mewn ystafelloedd dosbarth cyffredin, heb yr angen am adnoddau ychwanegol. Mae Wiliam yn tynnu sylw at bwysigrwydd cynnal asesiadau yn yr ystafell ddosbarth i ddarparu adborth amserol ac arwain penderfyniadau cyfarwyddyd. (Wiliam, 2018, t. 3).
Mae Dr Royce Sadler yn cytuno fod asesu ar gyfer dysgu yn offeryn cadarnhaol er mwyn i ddisgyblion i ddatblygu a dangos cynnydd. Dwedir fod yn rhaid i ddisgyblion datblygu’r gallu i fonitro ansawdd ei gwaith nhw ar y pryd. Mae hyn yn golygu fod yn rhaid i’r unigolion ddeall a gwerthfawrogi beth yw gwaith o safon uchel yn edrych fel, mae angen iddynt fabwysiadu’r sgiliau gwerthusodol sy'n angenrheidiol iddynt gymharu â rhywfaint o wrthrychedd ansawdd yr hyn y maent yn ei gynhyrchu mewn perthynas â'r safonau uwch, a'u bod yn datblygu stôr o dactegau y gellir eu defnyddio i addasu eu gwaith eu hunain. Mae’r sgiliau yma’n gallu cael eu datblygu wrth roi profiadau i’r disgyblion i werthuso’u gwaith. Mae systemau cyfarwyddyd sydd ddim yn gwneud darpariaeth benodol ar gyfer caffael arbenigedd gwerthuso yn gallu bod yn ddiffygiol, gan eu bod yn sefydlu nenfydau artiffisial ond a gallai fod yn symudadwy i berfformiad yr unigolyn (Sadler, 1989). Fel ymateb i’r ddau ddamcaniaethwr yma, mae’n amlwg fod asesu ar gyfer dysgu yn offeryn cymwynasgar er mwyn sicrhau cynnydd disgyblion ac i fonitro’r dysgu gan yr unigolyn.
Mae astudiaeth achos gan Yamtima a Wongwanch ar asesu llythrennedd ystafell dosbarth athrawon ysgolion cynradd yn nodi fod canfyddiadau o'u hastudiaeth yn adlewyrchu'r angen i wella llythrennedd asesu ystafell ddosbarth athrawon ysgolion cynradd. Maen nhw’n awgrymu os nad yw athrawon yn gallu asesu disgyblion yn gywir, ni fyddant yn gallu datblygu safon y dysgu gan y disgyblion yn unol â nodau’r cyfarwyddyd (Yamtima a Wongwanich, 2013). Mae hyn yn awgrymu fod angen mwy o asesu ar gyfer dysgu yn yr achos yma er mwyn helpu’r disgyblion a’r athrawon. Mae ymchwil John Hattie ar ddysgu gweladwy (Visible Learning) wedi cyfrannu'n sylweddol at ein dealltwriaeth o'r hyn sy'n gweithio ym myd addysg. Mae Hattie yn pwysleisio ar bwysigrwydd adborth a rôl asesu wrth roi gwybodaeth i fyfyrwyr am eu cynnydd tuag at nodau dysgu. Mewn deialog rhwng Hattie a Klaus Zierer trafodir am “Visible Learning” (Hattie a Zierer, 2019) lle esboniodd Hattie fod angen i’r athrawon ddangos arbenigedd mewn pwnc er mwyn iddynt allu addysgu ac yn dweud fod athrawon yn cerdded mewn i’r dosbarth ac yn dweud “my job today is to evaluate the impact I am having on my students” (Hattie a Zierer, 2019) ac mae’n dadlau taw hyn yw’r man cychwyn pwerus sy’n arwain at y buddiannau gorau i’r dysgu gan ddisgyblion.
Ar y llaw arall, mae Randy Bennett yn denu sylw at chwe ardal o bryder wrth sôn am asesu ar gyfer dysgu. Ei bryderon yw bod gwendidau yn y diffiniad o asesu ar gyfer dysgu, hawliadau yn seiliedig am effeithiolrwydd asesu ffurfiannol, diffyg sylw cymharol i ystyriaethau pwnc/parth, tan-gynyrchiolaeth o egwyddorion mesur er enghraifft dilysrwydd a dibynadwyedd casgliadau, amcangyfrif anghywir o’r amser a’r gefnogaeth sydd angen ar athrawon ac yn olaf y prinder sylw i ofynion system fwy ar gyfer diwygio cyfun. Mae’n cloi ei astudiaeth gyda hyn, “In other words, ‘formative assessment’ is both conceptually and practically still a work-in-progress.” (Bennett, 2011). Mae’n ychwanegu bod y ffaith honno yn golygu bod angen i ni fod yn fwy synhwyrol yn ein honiadau amdano, yn ogystal a’r disgwyliadau sydd gennym a rei gyfer. Mae hefyd yn nodi fod ei astudiaeth yn golygu bod yn rhaid in ni barhau â’r gwaith called sydd ei angen i wireddu ei addewid sylweddol. 
Mae Jan Chappuis yn adnabyddus am ei waith ar asesiadau ffurfiannol. Mae'n darparu strategaethau ymarferol ar gyfer gweithredu asesu ffurfiannol yn yr ystafell ddosbarth yn ei lyfr “Seven Strategies of Assessment for Learning” (Chappuis, 2009, t. 10). Yn ei strategaethau mae’n cynnwys tri rhan wedi’i enwi’n “Where am i going? Where am i now? How can i close the gap?” (Chappuis, 2009, t. 10). Ar y cyfan dwedir fod angen darparu’r dysgwyr gyda target dysgu sy’n glir ac yn caniatáu dealltwriaeth. Mae’n dadlau fod cymhelliant a chyflawniad yn cynyddu pan mae’r cyfarwyddiadau o dan arweiniad dilyn targedau clir. Mae hefyd angen defnyddio esiamplau a modelau o gwaith cryf a gwan fel bod yr unigolion yn gallu gweld y safon disgwyliedig, beth yw’r problemau a sut i’w osgoi. Dwedir dylai addysgwyr gynnig adborth disgrifiadol yn reolaidd ac hefyd i addysgu disgyblion sut i hunan asesu ac i osod targedau i’w hunain (dau seren a dymuniad yn strategaeth all weithio i wneud hyn) er mwyn iddynt ddatblygu dealltwriaeth ar ble mae angen iddynt wella ac hefyd am beth mae’n nhw’n dda yn gwneud. Yn ogystal i hyn, nodir fod angen dylunio gwersi i ffocysu ar un targed dysgu neu agwedd ar ansawdd ar y pryd. Mae hyn yn galluogi’r unigolion i ddysgu drwy sgaffaldio’r sgiliau wrth gulhau ffocws y wers i helpu dysgwyr i feistroli nod penodol dysgu neu fynd i’r afael â chamsyniadau neu broblemau penodol. I gyd fynd â hyn, dwedir dylai athrawon ddysgu disgyblion trwy adolygiadau ffocws er enghraifft, pan mae cysyniad, sgil neu cymhwysedd yn cael ei profi’n anodd i ddisgyblion byddant yn galluogi iddyn nhw i ymarfer y sgiliau mewn camau llai ac yna rhoi adborth. Yn olaf, mae’n dweud dylai addysgwyr ymgysylltu’r disgyblion mewn hunanfyfyrio a’u adael i rannu a chadw trywydd ar eu ddysgu (Chappuis, 2009, t. 10). 
Mae’n werth ychwanegu fod asesu ar gyfer dysgu yn rhan o addysgeg cwricwlwm i Gymru. Wrth edrych yn ymchwiliad ‘Dyfodol Llwyddiannus’, dwedir Donaldson fod “addysgu a dysgu da yn golygu dilyn egwyddorion asesu ar gyfer dysgu” (Donaldson, 2015, t. 67) ond dwedir hefyd fod Llywodraeth Cymru wedi cymryd mewn i ystyriaeth fod gwendidiau yn ei fframwaith asesu ac maen debyg fod dulliau asesu ar gyfer dysgu heb cael eu gwreiddio na’u ddeall yn dda (Donaldson, 2015, t. 73).  Er mwyn gwella hyn, nodir fod angen “asesu er mwyn pennu’r camau nesaf mewn addysgu a dysgu drwy ganfod a yw plant a phobl ifanc yn gwneud y cynnydd a fwriadwyd” (Donaldson, 2015, t. 73).
Trafodaeth y Cynlluniau Gwersi
Er mwyn yr aseiniad yma roeddwn i wedi dewis i ffocysu ar dair prif strategaeth asesu ar gyfer dysgu. Y strategaethau wnes i ddewis oedd “meddwl – paru – rhannu”, cwestiynu a hunan-asesu ar ffurf “dwy seren a dymuniad”. Wnes i ddewis y strategaethau yma oherwydd maen nhw i gyd yn raddol wahanol i’w gilydd ac felly byddaf yn gallu treialu gwahanol elfenau o asesu ar gyfer dysgu.
Y Wers Cyntaf (welir yn atodiad un)
Wrth edrych ar fy nghynlluniau gwersi, mae’r wers gyntaf yn ffocysu ar y maes dysgu a phrofiad gwyddoniaeth a thechnoleg er mwyn coginio cawl. Rydw i wedi cynllunio’r wers yma oherwydd mae’n ymestyn ar brofiadau blaenorol y disgyblion o ddarllen llyfr “Cadi a’r Celtiaid” (Gwanas, 2019) yn Gymraeg a “Stone Age Boy” (Kitamura, 2008) yn Saesneg. Mae coginio cawl yn cael ei gynnwys fel rhan o ddeiet oes y Celtiaid yn y ddau lyfr yma. Yn ogystal â hyn, mae’r disgyblion wedi bod ar drip i Gastell Henllys le cawsant y brofiad o ymweld ac i fynd i mewn i dai crwn. Yno, cafwyd brofiad o sut roedd y Celtiaid yn coginio amser maith yn ôl, roeddent wedi cael y cyfle i wneud bara allan o ddŵr a ceirch ac felly mae’r wers yma yn ymestyn ar yr hyn maen nhw wedi gwneud yn barod gyda’r elfen o ddadansoddi rysait yn ychwanegol er mwyn gallu dilyn cyfarwyddiadau a choginio bwyd. 
Rydwyf i wedi dewis i dreialu’r strategaeth asesu ar gyfer dysgu partneriaid siarad (meddwl, paru a rhannu) er mwyn y rhan ymarferol o’r wers yma. Roeddwn i wedi dewis y strategaeth yma oherwydd fel mae astudiaeth achos gan Dr. Ribhi Khaleel Ahmad Hamdan yn awgrymu fod y strategaeth yma’n galluogi’r disgyblion i  fod yn fwy parod i (ac yn llai ofnus) i rannu gyda grwpiau fwy ac mae hefyd yn rhoi’r amser i’r disgyblion i newid eu hymatbion os oes angen. Nodir hefyd fod y strategaeth yma’n lleihau’r pryder o rhoi’r ateb anghywir ac mae’n annog iddyn nhw i ymarfer i gymryd rhan mewn cydweithfa ac i ddysgu ar y cyd rhwng unigolion, a sicrhau fod pob disgybl yn cyfrannu yn eu gwaith (Hamdan, 2017, t. 88). Roedd ei arfrawf wedi dangos fod effaith y strategaeth yma wedi gwella’r lefel cyflawniad i’r disgyblion i gymharu a’r grŵp oedd yn cael ei reoli a oedd wedi cael ei haddysgu mewn ffordd traddodiadol. Roedd hyn felly’n cadarnhau fod y strategaeth wedi rhoi’r “freedom to express their views without fear or hesitation” (Hamdan, 2017, t. 94). Mae’r (Al-Sultani, 2015 ac Althelab a Omar, 2013) yn cytuno â’r astudiaeth yma oedd wedi dangos rhagoriaeth y grŵp oedd wedi defnyddio’r strategaeth meddwl – paru – rhannu.
Yn ychwanegol i hyn, mae (Devaki, 2018, t. 82) yn ei astudiaeth wedi dweud “by and large, TPS advances the community-oriented learning in the classroom and upgrades students’ basic reasoning aptitude, certainty and their capacity to comprehend the thoughts or the idea” ac felly roedd hwn yn awgrymu i mi fod y strategaeth yma’n ffordd dda i asesu ar gyfer dysgu. Mae’n werth ei grybwyll fod y strategaeth yma hefyd yn cyd-fynd gyda damcaniaeth cymdeithasol – diwylliannol Lev Vygotsky fel mae (Sharma a Saarsar, 2018, t. 93) yn dweud, mae ei ddamcaniaeth yn cyflwyno gwybodaeth fel cynnyrch cymdeithasol. Nodir wrth edrych ar wyddoniaeth gwybyddol, mae dysgu’n gydweithredol yn cynnwys modelu, hyfforddiant a scaffaldio. Mae’n mynnu fod yn rhaid i’r ddysgwyr ailgyfeirio ac ailstrwythuro gwybodaeth yn wybyddol er mwyn iddo gael ei chadw yn y côf ac yna i’w ymgorffori mewn i strwythur gwybyddol presennol. 
Yr ail wers (gwelir yn atodiad dau)
Er mwyn yr ail wers wnes i ddewis y maes dysgu a phrofiad iechyd a lles er mwyn ysgrifennu rysait ac i cyfuno’r pryd o fwyd gyda’r plat bwyta’n iach. Rydwyf i wedi cysylltu’r wers hon ar draws y cwricwlwm gyda’r fframwaith llythrennedd gan ei fod hi’n wers sy’n cysylltu gyda’r geirfa a’r iaith sydd angen i greu rysait. Mae’r wers hon yn galluogi i’r ddisgyblion i wirio’r wahanol grwpiau bwyd a hefyd ei wirio os ydyw’n rhan o ddeiet cytbwys. Wnes i hefyd dewis i wneud y rysait ar ôl iddynt cael y profiad o wneud y cawl yn ymarferol oherwydd ei fod hi’n galluogi iddynt adeiladu ar yr hyn wnaethon nhw yn y wers blaenorol. Gan fod y disgyblion wedi dilyn rysait cawl o’r blaen, maen nhw’n fwy cyfarwydd gyda’r cynnwys sydd angen i greu ac i ysgrifennu rysait. 
Rwyf i wedi dewis defnyddio cwestiynu fel strategaeth asesu ar gyfer dysgu i’r wers yma. Mae’r defnydd o gwestiynu fel strategaeth asesu ar gyfer dysgu yn cyfateb â nifer o safbwyntiau addysgol. Mae astudiaeth gan (Wood ac Anderson, 2001, t. 1) wedi anelu at wella sgiliau datrys problemau disgyblion, dadansoddi achosion, metaffodnïaeth a sgiliau ymwybyddiaeth. Maen nhw’n gwneud hyn wrth gynnwys syniadau a strategaethau cwestiynu ar lefelau gwahanol o gymlethdod (uchel ac isel). Maen nhw’n crynhoi eu astudiaeth ar yr effeithiolrwydd o gwestiynu wrth ddweud fod y corff amrywiol o’u ymchwiliau yn darparu cymorth cadarn er mwyn datblygu sgiliau dysgu gwybyddol ar lefel uwch gan addysgu achosion. Dwedir hefyd fod yr athrawon astudiaeth achos yn gallu gwella eu sgiliau holi a cwestiynu er mwyn cynyddu meddwl beirniadol y disgyblion (Wood ac Anderson, 2001, t. 6)
Mae damcaniaeth lluniadwrol Jerome Bruner yn pwysleisio ar y pwysigrwydd o disgyblion ddysgu’n weithredol a darganfod. Mae’r defnydd o gwestiynu fel strategaeth asesu ar gyfer dysgu yn elfen allweddol yn dull Bruner o hwyluso dysgu trwy ymchwiliad. Mae (Metsamuuronen a Rasanen, 2018) yn ychwanegu i’r ddamcaniaeth lluniadwrol Bruner trwy nodi, mae cwestiynu yn galluogi i’r athrawon ddenu sylw’r cynulleidfa (y disgyblion) ac i’w wneud iddynt eisiau gwrando ar y wers. Esboniwyd hyn wrth ei alw’n “rhetorical device” sy’n gallu cael ei ddisgrifio fel cyfres o gwestiynau diddorol yn ogystal â nifer o ddyfeisiau eraill sy’n gadael i’r grandawyr eisiau glywed mwy. 
Nodir (Clarke, 2005) fod gan nifer o dechnegau ymarferol ymarferol y bwriad o alluogi athrawon i weithredu strategaethau asesu ar gyfer dysgu mewn dosbarthiadau elfennol. Wrth sôn am hyn mae’n cynnwys cwestiynu effeithiol a chanolbwyntio ar adborth yr amcanion neu’r meini prawf llwyddiant. Yn ogystal â hyn mae’n cynnwys fod gwahanu’r amcanion dysgu o gyd-destun dysgu, defnyddio meini prawf ar gyfer llwyddiant wrth ddefnyddio’r strategaeth cwestiynu yn gallu cael eu gyflwyno’n weledol (e.e. defnyddio lluniau o ddiagramau syml) er mwyn i’r disgyblion wybod beth sydd i’w ddisgwyl y neu perfformiadau ym mhob gwers neu i ba raddau mae eu perfformiadau wedi cwrdd y meini prawf llwyddiant.
Mae Donald Meichenbaum yn sôn am y term cyfweld ysgogol (motivational interviewing) sy’n cael ei ddisgrifio’n syml fel “style of artful questioning designed to enhance the clients’ engagement in therapy and encourages the clients to work toward achieving their treatment goals” (Meichenbaum, 2022, t. 12). Mae’n awgrymu ei fod hi’n bwysig i osgoi gwrthdaro pen-i-ben ac i fabwysiadu’r strategaeth yma er mwyn trafod. Mae hyn yn awgrymu i mi fod cwestiynau agored yn effeithiol er mwyn asesu ar gyfer dysgu. 
Y drydydd wers (gwelir yn atodiad tri)
Ar gyfer y drydydd gwers, roeddwn i wedi cynllunio i wneud cleddyf allan o adnoddau pob dydd (cardfwrdd a ffoil). Mae’r wers yma wedi’i gynllunio o dan y maes dysgu a phrofiad y dyniaethau. Wnes i ddewis y maes dysgu a phrofiad yma gan ei fod hi’n galluogi i ni drafod y gwahaniaethau bywyd pob dydd y gorffennol a’r presennol (hela am fwyd a siopa am fwyd). Er efallai bod y maes dysgu a phrofiad y celfyddydau mynegiannol yn ddewis fwy amlwg, roeddwn i eisiau i gyfuno’r wers gyda’r ddau wers ynghynt (gwersi am coginio a bwyta’n iach) ac felly roedd y dyniaethau yn gwneud mwy o synnwyr er mwyn gallu gyfuno’r gwersi blaenorol. Mae’r wers hon hefyd yn gwneud cysylltiadau ar draws y cwricwlwm gyda’r fframwaith rhifedd ga neu fod nhw wedi mesur hyd eu cleddyfau ar ôl dylunio a chreu. 
Er mwyn y wers hon, roeddwn i wedi dewis hunan-asesu fel strategaeth asesu ar gyfer dysgu ar y ffurf o rhoi dwy seren a dymuniad lle roedd y plant yn gallu meddwl am ddau peth roeddent yn hoffi am y cleddyf (sêr) ac un peth byddant yn gwneud yn wahanol y tro nesaf er mwyn ei wella (dymuniad) mewn modd adeiladol a hunangyfeiriedig. Gall y strategaeth yma hefyd rhoi’r cyfle i’r unigolion i chwarae rhan weithredol wrth reoleiddio a monitro eu broses dysgu eu hunain. 
Nodir (Bandura, 1991, t. 282) yn ei erthygl ar y syniad o ddysgu hunanreoleiddiedig (self-regulated) a’r cysylltiad gyda ysgogiad personol. Mae’n disgrifio dysgu hunanreoleiddiedig fel 
Multifaceted phenomenon operating through a number of subsidiary cognitive processes including self-monitoring, standard setting, evaluative judgment, self-appraisal, and affective self-reaction. 
(Bandura, 1991, t. 282)
Mae gwaith Bandura yn awgrymu gallai gael ei gysylltu gyda elfen o hunan-asesu, mae ei waith yn pwysleisio ar rôl yr unigolion wrth rheoli, rheoleiddio a monitro’u ddysgu eu hunain yn weithredol. Gwelir o’r erthygl yma fod ymarferion myfyriol fel dwy seren a dymuniad yn cefnogi’r dull yma ac felly efallai ei fod hi’n ddull sy’n sicrhau cynnydd mewn y dysgu gan yr unigolion.
Nodir (Wiezbicki-Stevens, 2009, t. vi), mae hunan-gydnabyddiaeth metawybyddol wedi cael ei hadnabod yn elfen hanfodol o ddysgu effeithiol. Mae’r term hunan-gydnabyddiaeth metawybyddol yn cyfeirio at dealltwriaeth ac ymwybyddiaeth unigol o brosesau deallusol yr unigolyn. Mae hyn yn golygu fod gan yr unigolion y gallu i adlewyrchu ar eu meddwl, cryfderau, gwendidau a’u dewisiadau dysgu. Mae’r lefel metawybyddol yma yn mynd i’r tu hwnt i dim ond gwybod y ffeithiau a’r gwybodaeth gan ei fod hi’n cynnwys golwg ar fel mae meddwl yr unigolion yn gweithredu ac hefyd y ffordd mae prosesau deallusol penodol yn effeithio ar ddysgu a datrys problemau. Roedd yr astudiaeth yn fodd i ddarganfod pa brofiadau academaidd mae’r disgyblion yn ystyried yn ddylanwadol wrth ddatblygu fel dysgwyr.
Casgliad
Wrth gynllunio’r gwersi yma roeddwn i’n defnyddio’r strategaethau asesu ar gyfer dysgu fel nodwedd penodol. Ar ôl ymarfer y strategaeth meddwl – paru – rhannu, gwelais ei fod hi’n ddull defnyddiol i hybu trafodaeth pwrpasol ac annibynnol rhwng y disgyblion. Roeddwn i’n gallu crwydro o amgylch y grwpiau er mwyn sicrhau eu fod nhw i gyd ar dasg ac yn gallu dilyn y cyfarwyddiadau yn gywir. Sylwais fod y dull yma’n llwyddiannus ar y cyfan ond roedd rhai cyfnodau lle roedd rhai o’r disgyblion yn tueddu o sgwrsio am bethau nad oedd yn berthnasol i’r dasg. Roedd hyn yn rhoi’r cyfle i mi rhoi bach o fewnbwn ar beth roeddent i fod i drafod am ac roedd hyn hefyd yn arwydd efallai bod nhw angen bach yn fwy o gymorth wrth wneud y dasg (grwpiau gwan yn well gyda un gair amser a llun o’r llysiau er mwyn pob cam). Gyda hyn, roedd y disgyblion i gyd wedi cymryd rhan yn dadansoddi’r rysait ac wedi cael y cyfle i flasu’r cawl ar ddiwedd y wers. 
Roedd y strategaeth cwestiynu yn arf defnyddiol er mwyn gweld os oedd y disgyblion i gyd yn deall y dasg ac roedd hi hefyd yn galluogi i mi ddarganfod beth roedd y disgyblion yn gwybod yn barod. Roeddwn yn gallu gofyn cwestiynau agored er mwyn sbardino trafodaethau er enghraifft, pa ryseitiau mae’r disgyblion wedi dilyn o’r blaen? Oedden nhw’n wahanol? Sut? Roedd y disgyblion yn hoffi cymryd rhan ar y cyfan mewn drafodaethau a oedd yn cael eu hybu drwy cwestiynu. Yn anffodus roeddwn wedi sylwi fod yr un disgyblion eisiau ateb y cwestiynau pob tro ac roedd y plant oedd bach yn fwy swil yn aros yn dawel. Er mwyn ddod dros y broblem yma roeddwn i hefyd yn cwestiynu gan ofyn cwestiynau fesul bwrdd fel bod hyn yn galluogi amrywiaeth o ddisgyblion i gael cyfle i ateb ac i ymateb gan ddefnyddio’u brofiadau nhw.
Roedd y strategaeth hunan-asesu yn un dda i’r disgyblion gael y cyfle i weld y pethau caradnhaol redden nhw’n gwneud a’r mannau roedd angen iddyn nhw wella. Roedd y plant yn dangos balchder yn eu gwaith ac wrth rhoi ‘dymuniad’ roeddent yn gallu rhoi targed i’w hunain er mwyn wella’r tro nesaf. 
Yn fy marn i, roedd y dull hunan-asesu’n strategaeth asesu ar gyfer dysgu fwyaf effeithiol. Roedd y plant wedi dangos cymaint o frwdfrydedd pan yn edrych ar eu cynnyrch ac yn meddwl am ddau peth dda ac un peth i wella. Er enghraifft, roedd un o’r disgyblion wedi gwneud dolen i’w gleddyf yn rhy cul ac felly roedd yn anodd i’w reoli, felly ei ddymuniad ef/hi oedd i greu cleddyf arall gyda dolen fwy llydan. Roedd hi’n hyfryd i weld bod y plant wedi maynhau’r dasg ac yn falch iawn o’u gynnyrch yn ogystal â datrys problemau erbyn y tro nesaf. Wrth dreialu’r dull yma, roedd hi’n amlwg fod hi’n ffordd defnyddiol i gynllunio/dylunio er mwyn ail-ddrafftio’u gwaith. Fel mae (Blach a Wiliam, 1998, t. 10) yn nodi mae plant yn tueddol o ddysgu yn fwy ymroddedig ac effeithiol pan maen nhw’n gwybod a deall sut i hunan-asesu “their own assessments become an object of discussion with their teachers” (Blach a Wiliam, 1998, t. 10).

Atodiadau
1. 
	Darpar athro:  
	Nia Griffiths 
	Dosbarth / Grŵp  
	Blwyddyn 3

	MDPh neu Bwnc: 
	Gwyddoniaeth a thechnoleg 
	Dyddiad (sylwer y gall y sesiwn hon fod yn un barhaus): 
	

	Cysylltiadau ystyrlon â’r Cwricwlwm (Datganiadau o’r Hyn sy’n Bwysig, Disgrifiadau dysgu, y cwricwlwm ‘blaenorol’...) 
	Mae meddylfryd dylunio a pheirianneg yn cynnig ffyrdd technegol a chreadigol i ddiwallu anghenion a dymuniadau cymdeithas. 
Cam Cynnydd 1. 
Rwy’n gallu defnyddio offer syml, defnyddiau a chyfarpar yn ddiogel er mwyn adeiladu a dadadeiladu. 

	Cysylltiadau ystyrlon ar draws y Cwricwlwm (Cysylltiadau â MDPhau eraill neu’r Fframweithiau sgiliau trawsgwricwlaidd) 
	Fframwaith Llythrennedd. 
Cam Cynnydd 2. 
Rwy’n gallu dod i gasgliad ynglyˆn â syniadau a gwybodaeth drwy gysylltu datganiadau penodol, e.e. achos ac effaith, dilyniant. 

	Targedau Personol (targedau a’r effaith ganlyniadol ar ddysgu – cyfeiriwch at unrhyw dargedau sydd wedi’u nodi yn y dyddlyfr dysgu neu gyfarfod adfyfyrio wythnosol a disgrifiwch yr effaith a ddymunir ar ddysgu) 
Dilyniant mewn dysgu. 

	Bwriad Dysgu 
‘Dylai hyn ganolbwyntio ar y dysgu gan y disgyblion yn ystod y wers, yn hytrach na’r hyn y byddant yn ei wneud, a dylai fod yn fyr, yn gyraeddadwy ac yn fesuradwy.’ (Crichton, H., a Mcdaid, A. 2016 t. 196) 

	Gallu dilyn rysait i wneud cawl. 
 

	Meini prawf llwyddiant  
Yr hyn mae angen i’r disgyblion ei ddangos i fodloni’r Bwriad Dysgu yn llwyddiannus. 

	Ei fod nhw wedi cynllunio a chreu rysait i goginio cawl llyseiol. 

	Cynllunio ar gyfer camsyniadau: 
Defnyddiwch yr adran hon i ragweld gwallau a chamddealltwriaethau disgyblion a’r ymatebion yr ydych yn bwriadu eu rhoi iddynt. 

	Gall rhai disgyblion drysu wrth rhai o’r geirfa ac felly byddant yn dilyn rysait ar y cyd gyda fi.



	
DILYNIANT ADDYSGU A DYSGU 
(Ychwanegwch neu dynnu rhesi isod fel y bo’n briodol) 
 

	 
Amseru: 
 
	 
Rôl yr athro a’r staff cymorth: 
e.e. cwestiynau allweddol, adalw dysgu blaenorol, modelu ac esboniadau, gwirio dealltwriaeth, defnydd a fwriedir o oedolion ychwanegol  
 
Dewis o fodel addysgegol neu o’r 12 egwyddor addysgegol 
	 
Y dysgu gan y disgyblion a’r gweithgareddau: 
Beth fydd y disgyblion yn dysgu ei wneud a pha weithgareddau / adnoddau fydd yn hwyluso hyn? 
 
Cyfeiriwch at y ddogfen Dysgu Sylfaen i gael manylion y ddarpariaeth. 
	 
Strategaethau Cynhwysol (yn cynnwys gwahaniaethu): 
 
Y rhesymau dros sgaffaldio a manylion hynny.  
 
Mathau o gynrychiolaeth mewn tasgau. 
	 
Gwiriwch beth mae disgyblion yn ei wybod, yn ei ddeall, ac yn gallu ei wneud: 
Cwestiynau allweddol, mathau o ymarferion adalw, cyfleoedd i hunanasesu ac asesu cymheiriaid, cyfleoedd marcio byw, adborth a fwriedir. 
 
 

	 
 10 munud
	Cyflwyniad 
Beth yw’r cynhwysion? 
Sut allwn ni greu cawl? Beth sydd angen i ni ddilyn er mwyn fod yn llwyddiannus? 
Cyflwyno beth rydyn ni’n mynd i wneud yn y wers yma. 
	Cofio nôl i’r wers blaenorol am y cynhwysion. 
Meddwl yn annibynnol. 
Sgiliau cofio. 
Ateb cwestiynau.  
 
	Herio’r rhai sy’n cofio i atgoffa’r holl ddosbarth gan gynnwys y rhai yn y grwpiau gwan efallai sydd ddim yn gallu cofio. 
	AagD – gofyn cwestiynau. 
Bodiau i fyny ac i lawr. 

	 
 
 30 munud 
	Cyflwyno’r rysait a’r cynhwysion ar y bwrdd. Gofyn i wahanol unigolion i ddarllen y camau. 
Coginio’r cawl – ymarferol. 
Mewn grwpiau, pob grŵp yn paratoi llysiau gwahanol. 
Byddaf i/cynorthwywraig yn pilio’r erfin ac yn torri’r winwns.  
	Darllen a deall. 
Sgiliau gwrando. 
Sgiliau llawdriniol manwl – torri llysiau. 
Dilyn cyfarwyddiadau. 
Meddwl yn annibynnol. 
Cydweithio gyda eraill. 
Aros tro i dorri’r cynhwysion. 
	Grwpiau mwy galluog i dorri’r cennin i darnau 2 cm. 
 
Grwpiau gwan i dorri pethau’n fras fel tatws. 
	AagD-partneriaid, meddwl/paru/rhannu. 

	 
 20 munud
 
 
	Tra fod y cawl yn coginio, byddaf yn gofyn i’r plant sut ydyn nhw’n meddwl aeth y cyfnod paratoi llysiau. Ydyn nhw’n meddwl bydd hi’n flasus? Oedd y cawl yn un lysieuol? 
	Meddwl am eu gwaith. 
Atgyfnerthu beth yw ystyr bwyd llysieuol. 
 
	Atgoffa’r rhai yn y grwpiau gwan beth oedd ystyr llysieuol. 
 
	AagD-deialog meddylgar. 


 
2.

	Darpar athro:  
	Nia Griffiths 
	Dosbarth / Grŵp  
	Blwyddyn 3 

	MDPh neu Bwnc: 
	Iechyd a Lles
	Dyddiad (sylwer y gall y sesiwn hon fod yn un barhaus): 
	

	Cysylltiadau ystyrlon â’r Cwricwlwm (Datganiadau o’r Hyn sy’n Bwysig, Disgrifiadau dysgu, y cwricwlwm ‘blaenorol’...) 
	Mae datblygu iechyd a lles y corff yn arwain at fuddianau gydol oes. 
Cam Cynnydd 2. 
Rwyf wedi datblygu dealltwriaeth fy mod angen deiet cytbwys, ac rwy’n gallu gwneud dewisiadau gwybodus am y bwyd rwy’n ei fwyta a’i baratoi i gefnogi fy iechyd a lles corfforol. 

	Cysylltiadau ystyrlon ar draws y Cwricwlwm (Cysylltiadau â MDPhau eraill neu’r Fframweithiau sgiliau trawsgwricwlaidd) 
	Fframwaith Llythrennedd
Cam Cynnydd 2.
Rwy’n gallu defnyddio brawddegau syml ac aml-gymalog gan wneud dewisiadau er mwyn cyrraedd y gynulleidfa a chyflawni’r diben a fwriadwyd, gan gynnwys: • cysyllteiriau i ymhelaethu ar bwynt • cysyllteiriau i ysgrifennu brawddegau cyfansawdd • cysyllteiriau ar gyfer achos a chanlyniad, e.e. oherwydd, ar ôl • dechrau brawddegau mewn amrywiaeth o ffyrdd • ansoddeiriau ac adferfau

	Targedau Personol (targedau a’r effaith ganlyniadol ar ddysgu – cyfeiriwch at unrhyw dargedau sydd wedi’u nodi yn y dyddlyfr dysgu neu gyfarfod adfyfyrio wythnosol a disgrifiwch yr effaith a ddymunir ar ddysgu) 
Atgyfnerthu o’r gwers blaenorol. 

	Bwriad Dysgu 
‘Dylai hyn ganolbwyntio ar y dysgu gan y disgyblion yn ystod y wers, yn hytrach na’r hyn y byddant yn ei wneud, a dylai fod yn fyr, yn gyraeddadwy ac yn fesuradwy.’ (Crichton, H., a Mcdaid, A. 2016 t. 196) 

	Gallu defnyddio geirfa gorchmynol er mwyn ysgrifennu rysait. 

	Meini prawf llwyddiant  
Yr hyn mae angen i’r disgyblion ei ddangos i fodloni’r Bwriad Dysgu yn llwyddiannus. 

	Adlewyrchu ar y geirfa wnaethon ni ddoe (firstly, secondly, next, then, after that, lastly/finally) 

	Cynllunio ar gyfer camsyniadau: 
Defnyddiwch yr adran hon i ragweld gwallau a chamddealltwriaethau disgyblion a’r ymatebion yr ydych yn bwriadu eu rhoi iddynt. 

	Gall rhai feddwl eu bod nhw i fod i ysgrifennu rysait brechdan jam gan mai dyna beth wnaethon ni ddoe. Bydd yn rhaid i mi bwysleisio’r cawl byddwn ni’n coginio yn y wers nesa. 


 
 
	 
DILYNIANT ADDYSGU A DYSGU 
(Ychwanegwch neu dynnu rhesi isod fel y bo’n briodol) 
 

	 
Amseru: 
Rhannwch yr amseru yn grwpiau os yw’n briodol. Gwnewch yn siŵr fod disgyblion yn mynd ati i ‘wneud’ yn gyflym a bod y cyfnodau pontio’n cael eu hystyried 
 
	 
Rôl yr athro a’r staff cymorth: 
e.e. cwestiynau allweddol, adalw dysgu blaenorol, modelu ac esboniadau, gwirio dealltwriaeth, defnydd a fwriedir o oedolion ychwanegol  
 
Dewis o fodel addysgegol neu o’r 12 egwyddor addysgegol 
	 
Y dysgu gan y disgyblion a’r gweithgareddau: 
Beth fydd y disgyblion yn dysgu ei wneud a pha weithgareddau / adnoddau fydd yn hwyluso hyn? 
 
Cyfeiriwch at y ddogfen Dysgu Sylfaen i gael manylion y ddarpariaeth. 
	 
Strategaethau Cynhwysol (yn cynnwys gwahaniaethu): 
 
Y rhesymau dros sgaffaldio a manylion hynny.  
 
Mathau o gynrychiolaeth mewn tasgau. 
	 
Gwiriwch beth mae disgyblion yn ei wybod, yn ei ddeall, ac yn gallu ei wneud: 
Cwestiynau allweddol, mathau o ymarferion adalw, cyfleoedd i hunanasesu ac asesu cymheiriaid, cyfleoedd marcio byw, adborth a fwriedir. 
 
 

	 
 15-20 munud
	Cyflwyno’r dasg – rydyn ni’n mynd i greu rysait cawl. 
Holi cwestiynau er mwyn sicrhau fod y disgyblion yn gallu cofio’r geirfa gorchmynnol yr ydwyf i’n disgwyl iddynt ddefnyddio y neu gwaith ac hefyd os ydyn nhw’n cofio beth sy’n mynd mewn i cawl. 
Edrych ar y plat bwyta’n iach er mwyn grwpio’r bwydydd/cynhwysion.
Rhoi’r her o greu cawl llysieuol – esbonio beth yw ystyr ‘llysieuol’. 
Byddaf yn darllen y rysait i’r disgyblion fel eu bod nhw’n cael syniad o beth sydd angen. 
Cyflwyno’r templed rysait ac esbonio beth dy’n mynd ble. 
	Darllen a deall. 
Meddwl yn anibynnol er mwyn ateb cwestiynau. 
Cofio nôl i’r wers blaenorol. 
 
 
	Atgoffa’r disgyblion oedd ddim yn cofio am y gwers blaenorol. 
 
Herio’r rhai oedd yn gallu cofio i atgoffa’r rhai oedd ddim yn gallu cofio. 
	AagD-cwestiynnu (pa grwpiau bwyd sydd mewn cynhwysion cawl traddodiadol? Sut allwn ni greu cawl llyseiol? Beth mae cawl fel arfer yn cael ei weini? Yw’r pryd o fwyd yma’n enghraifft dda o ddeiet cytbwys? ydych chi wedi Dilyn rysait o’r blaen? Beth sydd angen i ysgrifennu rysait? Sut allwn ni strwythuro’r rysait?). Bodiau i fyny ac i lawr os ydyn nhw’n deall y dasg. 

	 
 
 25-30 munud
	Byddaf yn ail-cyflwyno camau’r rysait yn syml ac yn rhoi ar y bwrdd gwyn fel allwedd i’r disgyblion.  
Byddai’n crwydro o amgylch y ddosbarth er mwyn helpu’r disgyblion os ydyn nhw’n drysu. 
	Trefnu’r camau yn y rysait. 
Defnyddio geirfa gormynnol. 
Darllen a deall ystyr geirfa gorchmynnol. 
Sgiliau ysgrifennu. 
	I’r disgyblion yn y grwpiau gwan byddaf yn hapus iddynt rhoi’r camau syml are u rysait. (firstly, peel vegetables) 
 
I’r grwpiau fwy galluog byddaf yn gofyn iddyn ysgrifennu’n fwy manwl (firstly, you must peel the vegetables) 
	AagD- asesu ar y pryd wrth grwydro, gofyn iddynt wirio’i gwaith os nad ydynt wedi cofio. 

	 
 
 
 10 munud
	I gloi’r wers byddaf yn dweud iddynt ein bod ni’n mynd i coginio cawl yn y prynhawn. Byddaf yn gofyn iddynt os ydyn nhw’n hapus gyda’r rysait maen nhw wedi creu ac yn darllen y rysait gwreiddiol allan er mwyn iddyn nhw wirio’i gwaith. 
	Bydd y disgyblion yn gwirio’u gwaith. 
Newid camgymeriadau. 
 
	Helpu’r rhai yn y grwpiau gwan yn fwy i wirio’r gwaith. 
	AagD- hunan asesu’r ryseitiau. Cyfle i gywiro. 



3.
	Darpar athro:  
	Nia Griffiths 
	Dosbarth / Grŵp  
	Blwyddyn 3 

	MDPh neu Bwnc: 
	Y Dyniaethau 
	Dyddiad (sylwer y gall y sesiwn hon fod yn un barhaus): 
	

	Cysylltiadau ystyrlon â’r Cwricwlwm (Datganiadau o’r Hyn sy’n Bwysig, Disgrifiadau dysgu, y cwricwlwm ‘blaenorol’...) 
	Mae ymholi, archwilio ac ymchwilio yn ysbrydoli chwilfrydedd am y byd, ei orffennol, ei bresennol a’i ddyfodol. 
Cam Cynnydd 2 
Rwy’n gallu cyflwyno, mewn amrywiol ffyrdd, yr hyn rwyf wedi’i ddarganfod, a dod i gasgliadau syml. 

	Cysylltiadau ystyrlon ar draws y Cwricwlwm (Cysylltiadau â MDPhau eraill neu’r Fframweithiau sgiliau trawsgwricwlaidd) 
	Fframwaith Mathemateg a Rhifedd. 
Cam Cynnydd 2 
Rwy’n gallu datblygu i ddefnyddio unedau mesur safonol: 
• hyd: Rwy’n gallu mesur ar bren mesur i’r 0.5cm agosaf (her) 

	Targedau Personol (targedau a’r effaith ganlyniadol ar ddysgu – cyfeiriwch at unrhyw dargedau sydd wedi’u nodi yn y dyddlyfr dysgu neu gyfarfod adfyfyrio wythnosol a disgrifiwch yr effaith a ddymunir ar ddysgu) 
Creu adnoddau deuniadol gweledol fel sbardin i'r gwers.  

	Bwriad Dysgu 
‘Dylai hyn ganolbwyntio ar y dysgu gan y disgyblion yn ystod y wers, yn hytrach na’r hyn y byddant yn ei wneud, a dylai fod yn fyr, yn gyraeddadwy ac yn fesuradwy.’ (Crichton, H., a Mcdaid, A. 2016 t. 196) 

	Gallu dylunio a chreu cleddyf allan o defnyddiau pob dydd a chymharu. 

	Meini prawf llwyddiant  
Yr hyn mae angen i’r disgyblion ei ddangos i fodloni’r Bwriad Dysgu yn llwyddiannus. 

	Yn gwybod beth mae’r cleddyf yn erdych fel ac yn gwybod sut i fesur mewn cm. 

	Cynllunio ar gyfer camsyniadau: 
Defnyddiwch yr adran hon i ragweld gwallau a chamddealltwriaethau disgyblion a’r ymatebion yr ydych yn bwriadu eu rhoi iddynt. 

	Gall rhai feddwl bod cleddyfau go iawn yn ysgafn fel y rhai rydym ni’n mynd i greu ac felly mae’n bwysig i gofio am y cleddyf welson nhw yng Nghastell Henllys. 

	 
DILYNIANT ADDYSGU A DYSGU 
(Ychwanegwch neu dynnu rhesi isod fel y bo’n briodol) 
 

	 
Amseru: 
Rhannwch yr amseru yn grwpiau os yw’n briodol. Gwnewch yn siŵr fod disgyblion yn mynd ati i ‘wneud’ yn gyflym a bod y cyfnodau pontio’n cael eu hystyried 
 
	 
Rôl yr athro a’r staff cymorth: 
e.e. cwestiynau allweddol, adalw dysgu blaenorol, modelu ac esboniadau, gwirio dealltwriaeth, defnydd a fwriedir o oedolion ychwanegol  
 
Dewis o fodel addysgegol neu o’r 12 egwyddor addysgegol 
	 
Y dysgu gan y disgyblion a’r gweithgareddau: 
Beth fydd y disgyblion yn dysgu ei wneud a pha weithgareddau / adnoddau fydd yn hwyluso hyn? 
 
Cyfeiriwch at y ddogfen Dysgu Sylfaen i gael manylion y ddarpariaeth. 
	 
Strategaethau Cynhwysol (yn cynnwys gwahaniaethu): 
 
Y rhesymau dros sgaffaldio a manylion hynny.  
 
Mathau o gynrychiolaeth mewn tasgau. 
	 
Gwiriwch beth mae disgyblion yn ei wybod, yn ei ddeall, ac yn gallu ei wneud: 
Cwestiynau allweddol, mathau o ymarferion adalw, cyfleoedd i hunanasesu ac asesu cymheiriaid, cyfleoedd marcio byw, adborth a fwriedir. 
 
 

	 
 10 munud
	Cyflwyno arfau Celtaidd i’r ddosbarth. 
Cael trafodaeth am bwy oedd yn defnyddio’r arfau, sut a pham. Cael trafodaeth yn cymharu arfau presennol a gorffennol. 
Esbonio beth fyddan nhw’n gwneud. 
	Atgyfnerthu pwy oedd y Celtiaid, beth yw enwau’r arfau. 
Cyfathrebu gyda chyfoedion. 
	Helpu’r rhai yn y grwpiau gwan i feddwl am yr arfau. Derbyn geirfa Cymraeg a Saesneg os nad yw rhai’n cofio’r geirfa’n Gymraeg. 
	AagD – partneriaid siarad i wneud rhestr o’r arfau roedd y Celtiaid yn defnyddio a pha arfau doedden nhw ddim yn defnyddio. 

	 
 20 munud
 
	Y dasg ymarferol –  
Llunio cleddyf ar darn o cardfwrdd. 
Torri’r cleddyf allan yn ofalus. 
Lapio’r cleddyf gyda ffoil. 
Mesur hyd y cleddyf a’i labeli mewn cm. 
 
Diagram Venn hela/ymladd/y ddau. 
Faint o arfau maen nhw’n defnyddio i hela? 
Faint o arfau maen nhw’n defnyddio i ymladd? 
Sawl un sy’n cael ei ddefnyddio am y ddau? 
 
HER-Archwilio i mewn i arfau gwahanol y byd. 
	Gwaith ymarferol annibynnol. 
Gwneud penderfyniadau. 
Sgiliau echyddol manwl. 
Sgiliau siswrn. 
Mesur mewn centimetrau. 
 
 
 
 
 
 
 
Darllen a deall. 
Ymchwilio gwybodaeth newydd. 
	Herio’r rhai hyderus a MAaTh i fesur ac adio i’r hanner agosaf (os mae’r cleddyf yn 13cm, adiwch hanner i wneud 13.5cm) 
	AagD – beth sy’n dda? Dwy seren a dymuniad am y cleddyf. 
 
 
 

	 
 
 
 10 munud
	I gloi’r wers byddaf yn gofyn i bawb rhoi eu hun mewn trefn (cleddyf fwyaf – cleddyf lleiaf). 
Byddaf hefyd yn gofyn eto pwy oedd yn defnyddio’r cleddyf (ble, pam, pryd…) 
Pa arfau ydyn nhw’n meddwl byddai’r Celtiaid yn defnyddio heddiw?  
	Creu rhestr fel dosbarth o’r fath o arfau sy’n cael ei ddefnyddio heddiw. 
Rhannu gwybodaeth maent wedi’i ddarganfod. 
	Rhai o’r disgyblion MAaTh i cymryd arweiniaeth i rhoi’r disgyclion mewn trefn. 
	AagD – Cyfathrebu 
Deialog Meddylgar. 
 
 


 
